تاند:(یکشنبه، د ميزان ۱۷مه)‌‌ ‌د پرزول شوي جمهوري نظام د مشرانو جرګې مشهور سناتور ډاکټر زلمی زابلی ومړ۔

زابلی د يادې جرګې د شکایتونو اورېدو کمېسیون مشر و، او په رسنیو کې له چارواکو سره د ناندريو او تودو بحثونو له کبله ډېر مشهور و۔

د هغه د کورنۍ یوه غړي رسنيو ته وویل چې ښاغلی زابلی په کابل کې و او د شنبې د شپې لس نیمې بجې د سږو او بډوډو د ناروغيو له امله مړ شوی دی۔

زلمی زابلی د طب جراح او ۶۰ کلن و، چې ویل کیږي له سیاسي فعالیتونو وراخوا یې د زابل خلکو ته ډېر روغتیايي خدمتونه کړي وو۔ ده یوه موده د کندهار د دوه سوه بستري روغتون د سرطیب په توګه هم کار کړی دی۔

د جمهوري نظام له پرزېدو وروسته یې د کابل په یوه روغتون کې د ډاکتر په توګه کار کاوه۔

په تیرو کلونو کې ډاکتر زابلی له څو مرګونو حملو روغ وتلی و۔ د ۱۹۹۵ په حوت میاشت کې کله چې د سپرلۍ موتر یې د کابل – کندهار پر لویه لار روان و د زابل په شهر صفا کې یې په لاره کې ماین وچاودېده۔

يو شمير افغان سیاسي څېرو د نوموړي په مړینه خواشيني ښودلې او کورنۍ ته یې تسلیت ویلی